Document ID: /roh_data/filtered/fineweb-2-filterrobots_roh.jsonl.gz/32831

Yildirim, in confident loial dal president Recep Tayyip Erdogan, era vegnì elegì la dumengia passada sco nov schef da la AKP. Silsuenter era el vegnì incumbensà dal president cun la furmaziun da la regenza. Cun 317 da 550 sezs ha l’AKP ina maioritad confortabla en il parlament. 315 dad els han exprimì lur confidenza envers Yildirim.
Yildirim succeda ad Ahmet Davutoglu ch'era sa retratg l'emna passada. A Davutoglu era vegnì rinfatschà da na betg avair sustegnì decisamain l’introducziun dad in sistem presidial. Yildirim perencunter ha punctuà differentas giadas che quai duessi esser la prioritad suprema da la nova regenza.
Yildirim è formalmain a la testa dal cabinet – facticamain maina dentant Erdogan la regenza e la partida AKP.
RR novitads 17:00